ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2936/97 υποβολή: Nikitas Kaklamanis (UPE) προς την Επιτροπή (17 Σεπτεμβρίου 1997)

Θέμα: Παράνομη φόρτωση τουρκικών φορτηγών στην Ελλάδα

Τον τελευταίο καιρό πληθαίνουν οι καταγγελίες από τους έλληνες μεταφορείς σχετικά με την παράνομη και νοθεύουσα τον υγιή ανταγωνισμό πρακτική των τουρκικών φορτηγών, τα οποία παραλαμβάνουν φορτία στην Ελλάδα, κατά την επιστροφή τους από την Ιταλία προς την Τουρκία.

Συγκεκριμένα, τουρκικά αυτοκίνητα διεθνών μεταφορών φορτώνουν στην Ελλάδα, επιστρέφοντας από ταξίδια τους στην Ιταλία, και συνεχίζουν για την Τουρκία, χρησιμοποιώντας την άδεια transit, αντί του εντύπου της άδειας που έχει συμφωνηθεί με την συνομολόγηση της Διμερούς Συμφωνίας Ελλάδας-Τουρκίας. Η τακτική αυτή πρακτικά σημαίνει ότι αφαιρείται - με παράνομο τρόπο - μεταφορικό έργο από επαγγελματίες ενός κράτους μέλους, της Ελλάδας, η οποία μάλιστα έχει παραχωρήσει (με πλήρη ατέλεια) 3.500 άδειες διμερών ή transit μεταφορών προς τους τούρκους μεταφορείς, μία χειρονομία η οποία δεν συνοδεύτηκε από μία αντίστοιχη εκ μέρους της τουρκικής πλευράς. Θα ήθελα να πληροφορηθώ αν υπάρχει δυνατότητα παρέμβασης εκ μέρους της Ευρωπαϊκής Επιτροπής και πώς θα μπορούσε να πάρει το δρόμο της υλοποίησης, ώστε να πεισθούν οι τουρκικές αρχές να προβούν στη συμμόρφωση των τούρκων μεταφορέων, οι οποίοι με την παράνομη δραστηριότητά τους βλάπτουν καίρια τα συμφέροντα εκατοντάδων κοινοτικών μεταφορέων.

Απάντηση του κ. Kinnock εξ ονόματος της Επιτροπής (31 Οκτωβρίου 1997)

Η Επιτροπή δεν έχει καμία πληροφορία για καταγγελίες ελληνικών μεταφορικών εταιρειών σχετικά με τουρκικά φορτηγά που όταν επιστρέφουν από την Ιταλία στην Τουρκία αναλαμβάνουν στην Ελλάδα φορτία χωρίς να διαθέτουν ανάλογη άδεια.

Το άρθρο 1.2 του κανονισμού του Συμβουλίου (ΕΟΚ) αριθ. 881/92 αφορά την πρόσβαση στην αγορά οδικής μεταφοράς αγαθών μέσα στην Κοινότητα, προς ή από το έδαφος ενός κράτους μέλους ή με διέλευση από το έδαφος ενός ή περισσοτέρων κρατών μελών ((EE L 95 της της 9.4.1992. )). Κατ' εφαρμογή του μέτρου αυτού, η Επιτροπή διατύπωσε σύσταση να ξεκινήσουν διαπραγματεύσεις με ορισμένες τρίτες χώρες, μεταξύ άλλων με την Τουρκία, για την πρόσβαση στην αγορά οδικών μεταφορών. Μέχρι τώρα το Συμβούλιο δεν έχει συμφωνήσει για την πρόταση ως προς την Τουρκία.

Επειδή δεν υφίσταται ειδική συμφωνία μεταξύ της Κοινότητας και της Τουρκίας στον τομέα των οδικών εμπορευματικών μεταφορών, η κυκλοφορία αγαθών μεταξύ Ελλάδας και Τουρκίας ρυθμίζεται από τις εν λόγω δύο χώρες, οι οποίες οφείλουν να συμμορφούνται προς τους διεθνείς σχετικούς κανόνες.
ΓΡΑΠΤΗ ΕΡΩΤΗΣΗ E-2174/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός περί νέων τροφίμων 258/97 - έλεγχος «γενετικώς άθικτων» προϊόντων

1. Θα είναι τα ερευνητικά εργαστήρια στη διάθεση και εκείνων των παραγωγών που δεν προσφέρουν γενετικώς τροποποιημένα προϊόντα, και επιθυμούν να ελέγχεται τούτο;

2. Θα διεξάγονται οι εν λόγω έλεγχοι δωρεάν, προκειμένου να μην βρίσκονται οι παραγωγοί αυτοί σε μειονεκτική θέση;

3. Θα ελέγχονται, από την άλλη πλευρά, και τρόφιμα που δεν έχουν δηλωθεί από τον παραγωγό τους ως «γενετικώς άθικτα»;

Κοινή απάντηση στις γραπτές ερωτήσεις Ε-2168/97, Ε-2170/97, Ε-2172/97 και Ε-2174/97 (28 Οκτωβρτίου 1997)

Το Συμβούλιο δεν έχει ενημερωθεί σχετικά με τις διατάξεις των κρατών μελών για τα εν λόγω θέματα.
ΓΡΑΠΤΗ ΕΡΩΤΗΣΗ E-2404/97 υποβολή: Ursula Schleicher (PPE) προς την Επιτροπή (10 Iουλίου 1997)

Θέμα: Μείωση των εκπομπών CO2

Στην απάντηση της στην προφορική μας ερώτηση Ε-1218/97 ((ΕΕ C 45 της 10.2.1998. )) η Επιτροπή επισημαίνει ότι η οδηγία 93/76/ΕΟΚ ((ΕΕ L 237 της 22.9.1993, σελ. 28. )) του Συμβουλίου της 13ης Σεπτεμβρίου 1993 για τον περιορισμό των εκπομπών διοξειδίου του άνθρακος με τη βελτίωση της ενεργειακής απόδοσης περιλαμβάνει την ακόλουθη διάταξη: «τα κράτη μέλη καταρτίζουν και εφαρμόζουν προγράμματα σχετικά με την αποτελεσματική θερμομόνωση των νέων κτηρίων, με μακροπρόθεσμες προοπτικές, σύμφωνα με πρότυπα που καθορίζουν λαμβάνοντας υπόψη τις κλιματικές συνθήκες ή περιοχές καθώς και τη χρήση για την οποία προορίζεται το συγκεκριμένο κτήριο».

Μολονότι η απάντηση στην ερώτηση αναφέρει ότι η Επιτροπή πρόκειται να υποβάλει σύντομα έκθεση σχετικά με την εφαρμογή της οδηγίας θα επιθυμούσα να μου απαντηθεί προηγουμένως η ακόλουθη ερώτηση: Πόσα κράτη μέλη έχουν έως τώρα υποβάλει τα προγράμματα αυτά;

Απάντηση του κ. Παπουτσή εξ ονόματος της Επιτροπής (16 Σεπτεμβρίου 1997)

Όλα τα κράτη μέλη έχουν πλέον θέσει σε εφαρμογή προγράμματα με αντικείμενο τις απαιτήσεις για τις ενεργειακές επιδόσεις των νέων κτιρίων. Οι απαιτήσεις αυτές συνήθως ορίζουν ρητά τα επίπεδα θερμομόνωσης που πρέπει να τηρούνται, επιτρέπουν ωστόσο να λαμβάνονται υπόψη και άλλοι παράγοντες, όπως ο θερμικός βαθμός απόδοσης των εγκαταστάσεων θέρμανσης, η αξιοποίηση των εσωτερικών οικονομιών ή η συνεκτίμηση της συνεισφοράς του ηλιακού φωτός.

Τα προγράμματα αυτά επανεξετάζονται και εκσυγχρονίζονται κατά περιόδους, ώστε να λαμβάνονται υπόψη η εξέλιξη των πολιτικών πτυχών καθώς και η επιστημονική και τεχνική πρόοδος.

Πέραν των ανωτέρω διατάξεων, η Επιτροπή έχει προβλέψει την υποχρεωτική θερμομόνωση των κτιρίων μέσω της εφαρμογής της οδηγίας 89/106/ΕΟΚ του Συμβουλίου για τα δομικά προϊόντα ((ΕΕ L 40 της 12.7.1989 )), ειδικότερα της βασικής απαίτησης για εξοικονόμηση ενέργειας.
ΓΡΑΠΤΗ ΕΡΩΤΗΣΗ P-2729/97 υποβολή: Marianne Thyssen (PPE) προς την Επιτροπή (30 Iουλίου 1997)

Θέμα: Καταβολή αντισταθμιστικών πληρωμών προς τους διαχειριστές των ολλανδικών σταθμών ανεφοδιασμού καυσίμων στα βελγικά και γερμανικά σύνορα

Όπως έγινε γνωστό, στις 23 Ιουλίου 1997 ετέθη σε ισχύ η ρύθμιση για την καταβολή αντισταθμιστικών πληρωμών στους διαχειριστές των ολλανδικών σταθμών ανεφοδιασμού καυσίμων κατά μήκος των βελγικών και ολλανδικών συνόρων, με την οποία αντισταθμίζονται οι απώλειες που προέκυψαν για τις εν λόγω επιχειρήσεις από την αύξηση της τιμής της βενζίνης στην Ολλανδία.

Μπορεί η Επιτροπή να αναφέρει εάν η εν λόγω ρύθμιση, η οποία δεν επεκτείνεται σε ολόκληρη την επικράτεια της Ολλανδίας αλλά περιορίζεται γεωγραφικά στις παραμεθόριες περιοχές, συμμορφούται με τους κοινοτικούς κανόνες για τον ανταγωνισμό;

Απάντηση του κ. Van Miert εξ ονόματος της Επιτροπής (11 Σεπτεμβρίου 1997)

Τα μέτρα που αναφέρει το Αξιότιμο Μέλος θα μπορούσαν να αποτελούν κρατικές ενισχύσεις που εμπίπτουν στις διατάξεις του άρθρου 92 της συνθήκης ΕΚ και θα έπρεπε - εκτός εάν πληρούν τα κριτήρια του κανόνα «de minimis» που αυτή τη στιγμή είναι σε ισχύ ((ΕΕ C 68 της 6.3.1996 )) - να κοινοποιηθούν στην Επιτροπή δυνάμει του άρθρου 93, παράγραφος 3. Πάντως, η Επιτροπή δεν έχει λάβει γνώση των μέτρων αυτών. Αυτή τη στιγμή διεξάγει έρευνα σχετικά με το ενδιαφερόμενο κράτος μέλος και δεν θα παραλείψει να ενημερώσει το Αξιότιμο Μέλος για το αποτέλεσμα της έρευνας αυτής.
ΓΡΑΠΤΗ ΕΡΩΤΗΣΗ E-2680/97 υποβολή: Marνa Sornosa Martνnez (GUE/NGL) και Angela Sierra Gonzαlez (GUE/NGL) προς την Επιτροπή (1 Σεπτεμβρίου 1997)

Θέμα: Παραβίαση της αρχής της ισότητας στη Μονή Aula Dei στη Σαραγόσα

H Μονή Aula-Dei στη Σαραγόσα συγκαταλέγεται στα πολιτιστικά αγαθά, τόσο επειδή βρίσκονται εκεί ορισμένα έργα του Goya, όσο και για τον αρχιτεκτονικό της πλούτο. Τα πολιτιστικά αγαθά πρέπει κανονικά να βρίσκονται στην υπηρεσία του συνόλου, όπως ορίζει ο νόμος για την εθνική ιστορική κληρονομιά.

Η Μονή είναι ένας θρησκευτικός χώρος που διευθύνεται από μοναχούς και απαγορεύεται ρητά η είσοδος σε γυναίκες και νεαρές κοπέλες, ούτως ώστε να παραβιάζονται τα ατομικά δικαιώματα των γυναικών και ενδεχομένως τα συνταγματικά δικαιώματα που απορρέουν από την ισχύουσα έννομη τάξη.

Δεδομένου ότι η μοναστική ζωή δεν παραβιάζεται από τις εξωτερικές επισκέψεις, οι γυναίκες θα μπορούσαν να έχουν πρόσβαση στα έργα αυτά, όπως και οι υπόλοιποι επισκέπτες.

1. Διαθέτει η Επιτροπή νομοθετικά μέτρα, συμβιβαστικού χαρακτήρα ώστε να γίνουν σεβαστά και τα θρησκευτικά καθήκοντα των μοναχών και τα δικαιώματα ίσης μεταχείρισης;

2. Πρόκειται να προωθήσει η Επιτροπή κάποιο νομοσχέδιο, το οποίο θα βοηθά στο μέλλον την επίλυση τέτοιων προβλημάτων;

3. Δεν πιστεύει η Επιτροπή ότι, σε αυτήν την περίπτωση, η ίση μεταχείριση πρέπει να προέχει των άλλων αρχών;

Απάντηση του κ. Flynn εξ ονόματος της Επιτροπής (3 Οκτωβρίου 1997)

Οι αξιότιμοι βουλευτές γνωστοποίησαν στην Επιτροπή το γεγονός ότι απαγορεύεται η είσοδος σε γυναίκες και νεαρές κοπέλες στη Μονή Aula Dei στη Σαραγόσα, όπου εκτίθενται, εξάλλου, έργα τέχνης μεγάλης αξίας. Πρόκειται συνεπώς για παραβίαση της αρχής της ισότητας εφόσον οι γυναίκες δεν έχουν τη δυνατότητα να θαυμάσουν αυτά τα έργα όπως και οι άνδρες.

Η Επιτροπή, παρόλο που αναγνωρίζει τη σημασία του προβλήματος που αναφέρει ο αξιότιμος βουλευτής, δεν είναι σε θέση να παρέμβει εφόσον δεν έχει αρμοδιότητες ανάληψης ενεργειών στον τομέα της θρησκείας.
ΓΡΑΠΤΗ ΕΡΩΤΗΣΗ E-2194/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Καταγραφή της προέλευσης των «νέων τροφίμων» και των «νέων συστατικών τροφίμων»

Είναι υποχρεωμένες οι εταιρείες παραγωγής, στο πλαίσιο της διασφάλισης της ποιότητας, να καταγράφουν την προέλευση κάθε ουσίας που χρησιμοποιείται στην παραγωγή τροφίμων και να την κοινοποιούν, όταν χρειάζεται, στις αρμόδιες αρχές;

Κοινή απάντηση στις γραπτές ερωτήσεις Ε-2188/97, Ε-2190/97 και Ε-2194/97 (28 Οκτωβρίου 1997)

Το άρθρο 4 του κανονισμού που αναφέρει η αξιότιμη κα βουλευτής, συμπληρωμένο ενδεχομένως σύμφωνα με την παράγραφο 5, ή, ενδεχομένως, το άρθρο 3, παράγραφος 4 ή το άρθρο 9, παράγραφος 1 του ιδίτου κανονισμού, αφορά τις πληροφορίες που πρέπει να παρέχονται προς υποστήριξη των αιτήσεων διάθεσης στην αγορά.

Οι πληροφορίες αυτές δεν θίγουν την εφαρμογή των διαδικασιών αξιολόγησης από του αρμόδιους για την αξιολόγηση οργανισμούς που αναφέρονται στο άρθρο 4, παράγραφος 3 του εν λόγω κανονισμού.
ΓΡΑΠΤΗ ΕΡΩΤΗΣΗ E-2638/97 υποβολή: Παύλος Σαρλής (PPE), Ευθύμιος Χριστοδούλου (PPE) και Στέλιος Αργυρός (PPE) προς την Επιτροπή (1 Σεπτεμβρίου 1997)

Θέμα: Πρόστιμο που επεβλήθη στον ιδιωτικό τηλεοπτικό σταθμό ΑΝΤΕΝΝΑ

Το Εθνικό Ραδιοτηλεοπτικό Συμβούλιο (ΕΡΣ) της Ελλάδος, το οποίο είναι κρατικό όργανο, επέβαλε επιλεκτικά και παρόλο ότι δεν έχει ακόμη θεσπισθεί κώδικας δεοντολογίας, μόνο στον ιδιωτικό τηλεοπτικό σταθμό των Αθηνών ΑΝΤΕΝΝΑ το πρόστιμο των 100 εκατ. δρχ. καθώς και προσωρινή αναστολή λειτουργίας του σταθμού για δημοσιογραφικό παράπτωμα που εδώ και πολλά χρόνια τελείται καθημερινά από δεκάδες άλλους ελληνικούς τηλεοπτικούς σταθμούς που παρουσιάζουν παρεμφερή τηλεοπτικά προγράμματα, χωρίς τιμωρία.

Αυτή η σκόπιμη και μονόπλευρη ενέργεια του ΕΡΣ, εκτός του ότι αποτελεί πράξη πολιτικής πίεσης και φίμωσης, συνιστά ευθεία παραβίαση των διατάξεων περί ανταγωνισμού της Συνθήκης Ε.Κ. διότι από τις αναφερθείσες διοικητικές κυρώσεις που επιβλήθηκαν, ωφελούνται τα κρατικά κανάλια και οι υπόλοιποι ιδιωτικοί τηλεοπτικοί σταθμοί, ο δε σταθμός ΑΝΤΕΝΝΑ περιέρχεται σε δεινή μειονεκτική θέση στον ανταγωνισμό.

Ερωτάται η Επιτροπή τί μέτρα προτίθεται να λάβει στο πλαίσιο των αρμοδιοτήτων της.

Απάντηση του κ. Van Miert εξ ονόματος της Επιτροπής (16 Σεπτεμβρίου 1997)

Η Επιτροπή δεν έχει λάβει καμία καταγγελία σχετικά με το πρόστιμο που επιβλήθηκε πρόσφατα και με την εντολή προσωρινής αναστολής της λειτουργίας του ιδιωτικού τηλεοπτικού σταθμού των Αθηνών, ΑΝΤΕΝΝΑ, από το Εθνικό Ραδιοτηλεοπτικό Συμβούλιο της Ελλάδας (ΕΡΣ). Ούτε έγινε και κάποια νύξη προς την Επιτροπή ότι η εν λόγω απόφαση συνιστά παράβαση του κοινοτικού δικαίου.

Ακόμα και εάν η ποινή που επιβλήθηκε για παραβίαση της εθνικής νομοθεσίας φαίνεται να είναι ιδιαίτερα επαχθής δεν αποτελεί, εκ πρώτης όψεως, παράβαση του κοινοτικού δικαίου, και δεν υπάρχει κάποια ένδειξη ότι έχουν επηρεασθεί οι συναλλαγές μεταξύ των κρατών μελών.

Για το λόγο αυτό, η Επιτροπή δεν προτίθεται να λάβει κανένα μέτρο.
ΓΡΑΠΤΗ ΕΡΩΤΗΣΗ E-2134/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: «Novel-Food»- Κανονισμός αριθ. 258/97 - Προϋποθέσεις έγκρισης: έλεγχος των προσκομιζόμενων από τον παραγωγό στοιχείων

1. Πρέπει να ελέγχονται τα προσκομιζόμενα από τον παραγωγό στοιχεία τουλάχιστον δειγματοληπτικά;

2. Πώς αξιολογούνται στην περίπτωση αυτή κίνδυνοι για την πρόκληση αλλεργειών από προϊόντα των οποίων τα νέα συστατικά δεν είχαν διατεθεί μέχρι σήμερα προς κατανάλωση ή περιείχοντο σε τρόφιμα; (επί παραδείγματι πρωτεΐνες από βακτηρίδια που προέρχονται από θερμά περιβάλλοντα).

Κοινή απάντηση στις γραπτές ερωτήσεις Ε-2132/97 και Ε-2134/97 (20 Οκτωβρίου 1997)

Το άρθρο 6 του κανονισμού αριθ. 258/97, και ενδεχομένως το άρθρο 7 παρ. 1 και το άρθρο 9 περιέχουν στοιχεία που απατούνται για τις αξιολογήσεις και λεπτομέρειες για την πραγματοποίησή τους.

Στα πλαίσια των υποχρεώσεων που ορίζονται στο άρθρο 6, οι διαδικασίες που ακολουθούν οι αρμόδιοι οργανισμοί για την αξιολόγηση αποφασίζονται από τα κράτη μέλη.
ΓΡΑΠΤΗ ΕΡΩΤΗΣΗ E-2200/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Πρόσβαση σε δεδομένα που αφορούν «νέα τρόφιμα»

Θα μπορεί η κοινή γνώμη να έχει πρόσβαση στις εν λόγω τράπεζες δεδομένων ή ορισμένα από τα δεδομένα αυτά θα τηρούνται απόρρητα;

Κοινή απάντηση στις γραπτές ερωτήσεις Ε-2198/97, Ε-2200/97 και Ε-2202/97 (28 Οκτωβρίου 1997)

Οι λεπτομέρειες σχετικά με την προστασία των πληροφοριών που παρέχει ο υποβάλλων αίτηση διάθεσης στην αγορά, θεσπίζονται σύμφωνα με την διαδικασία που προβλέπεται στο άρθρο 13 του κανονισμού στον οποίο αναφέρεται η ακιότιμη κα Βουλευτής.

Ο κανονισμός αριθ. 258/97 ((ΕΕ L 43 της 14.2.1997. )) δεν προβλέπει τη συστηματική δημοσίευση των παρασχεθέντων επιστημονικών δεδομένων ή των αξιολογήσεων τους, ούτε τον καθορισμό αρμόδιων αρχών για τη συλλογή δεδομένων σχετικών με προϊόντα που έχουν εγκριθεί ή δηλωθεί σύμφωνα με τον εν λόγω κανονισμό.
ΓΡΑΠΤΗ ΕΡΩΤΗΣΗ E-2721/97 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (1 Σεπτεμβρίου 1997)

Θέμα: Πλημμύρες στην Παλένθια (Ισπανία)

Μια βίαιη καταιγίδα, με βροχή και χαλάζι, που ξέσπασε τις πρωινές ώρες της Τρίτης 15 Ιουλίου 1997 στην Καστίλλη-Λεόν (Ισπανία), είχε ως αποτέλεσμα να πλημμυρίσει η πόλη της Παλένθιας και να προκληθούν σοβαρές καταστροφές στην ίδια την πόλη και τη βιομηχανική της ζώνη, καθώς και στις αγροτικές περιοχές της ομώνυμης επαρχίας.

Εχει προβλεφθεί από την Επιτροπή η χορήγηση κάποιας έκτακτης ενίσχυσης, ως συμβολή στην αποκατάσταση των ζημιών που προκλήθηκαν στην εν λόγω πόλη;

Απάντηση του κ. Santer εξ ονόματος της Επιτροπής (6 Οκτωβρίου 1997)

Η Επιτροπή επιθυμεί να εκφράσει την αμέριστη συμπαράστασή της στα θύματα των βίαιων καταιγίδων που με βροχή και χαλάζι πλημμύρισαν, τη νύκτα και την αυγή της 15ης Ιουλίου 1997, την πόλη της Παλένθια στην Καστίλη-Λεόν. Η Επιτροπή έχει επίγνωση των σοβαρών ζημιών που υπέστη ο πληθυσμός της πόλης αυτής και των περιχώρων της τόσο στο βιομηχανικό όσο και στο γεωργικό επίπεδο.

Όσον αφορά την έκτακτη κοινοτική ενίσχυση υπέρ των θυμάτων καταστροφών, η Επιτροπή υπενθυμίζει στα αξιότιμα μέλη του Κοινοβουλίου ότι ο προϋπολογισμός 1997 δεν χορηγεί στη γραμμή του Β4-3400 πιστώσεις που θα επέτρεπαν την ανάληψη άμεσης δράσης.
ΓΡΑΠΤΗ ΕΡΩΤΗΣΗ E-2825/97 υποβολή: Ria Oomen-Ruijten (PPE) προς την Επιτροπή (1 Σεπτεμβρίου 1997)

Θέμα: Εμπόριο με αναβολικά στεροειδή

Γνωρίζει η Επιτροπή ότι το επιτρεπόμενο στην Ισπανία και απαγορευόμενο στις Κάτω χώρες εμπόριο με αναβολικά στεροειδή εμποδίζει την καλή λειτουργία της εσωτερικής αγοράς και θέτει σε κίνδυνο την υγεία του πληθυσμού;

Υπό ποιές προϋποθέσεις επιτρέπεται το εμπόριο στην Ισπανία (υποχρεωτική χορήγηση συνταγής, έγκριση των εξαγωγών);

Ποιά μέτρα προτίθεται να λάβει η Επιτροπή, προκειμένου να θεσπίσει ενιαία ευρωπαϊκή ρύθμιση η οποία θα διασφαλίζει τη γενική προστασία της υγείας;

Απάντηση του κ. Bangemann εξ ονόματος της Επιτροπής (10 Οκτωβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2162/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός περί νέων τροφίμων 258/97 - Αποδεικτικές μέθοδοι

1. Τι αποδεικτικά συστήματα έχουν καθιερωθεί για τις προδιαγραφόμενες «κατάλληλες αναλύσεις»;

2. Ποιες μέθοδοι χρησιμοποιούνται προσωρινά;

Κοινή απάντηση στις γραπτές ερωτήσεις Ε-2160/97, Ε-2162/97, Ε-2164/97, Ε-2166/97, Ε-2176/97, Ε-2178/97, Ε-2180/97, Ε-2182/97 και Ε-2186/97 (28 Οκτωβρίου 1997)

Οπως καθορίζεται στο άρθρο 8, παράγραφος 1, στο α), του κανονισμού 258/97 ((ΕΕ L 43 της 14.2.1997. )), μια κατάλληλη ανάλυση πρέπει να επιτρέπει, ενδεχομένως, να καταδειχθεί ότι ορισμένα χαρακτηριστικά ενός τροφίμου ή συστατικού τροφίμου «είναι διαφορετικά σε σύγκριση με ένα συμβατικό τρόφιμο ή συστατικό τροφίμου, έχοντας υπόψη τα αποδεκτά όρια των φυσικών παραλλαγών για τα χαρακτηριστικά αυτά». Υπενθυμίζεται εξάλλου ότι οι ενδεχόμενοι κανόνες εφαρμογής του άρθρου 8 θα υιοθετηθούν σύμφωνα με τη διαδικασία (επιτροπής) η οποία προβλέπεται στο άρθρο 13.

Η διατύπωση των ερωτήσεων δεν επιτρέπει τον προσδιορισμό των ελέγχων στους οποίους αναφέρεται η αξιότιμη κα Βουλευτής. Σε κάθε περίπτωση πάντως, εφαρμόζονται οι γενιδκές διατάξεις της κοινοτικής νομοθεσίας σε θέματα ελέγχου των τροφίμων.

Όσον αφορά τις αξιολογήσεις που πρέπει να διενερηθούν βάσει των άρθροων 4 και 6 του κανονισμού 258/97, ο τρόπος εφαρμογής τους, και συγκεκριμένα ο ρόλος των κρατών μελών σε σχέση με τους οργανισμούς αξιολόγησης, προβλέπεται στο άρθρο 4, παράγραφος 3, και στο άρθρο 6, παράγραφοι 2 έως 4 συμπληρωμένα, ενδεχομένως, από τα άρθρα 7 και 9. Αυτές οι τελικές διατάξεις συμπληρώνονται ενδεχομένως από τις σχετικές διατάξεις της οδηγίας 90/220/ΕΟΚ ((ΕΕ L 117 της 8.5.1990. )).

Όσον φαορά τις μεθόδους ανάλυσης, υπενθυμίζεται ότι το άρθρο 4 της οδηγίας 93/99/ΕΟΚ ((ΕΕ L 290 της 24.11.1993. )) προβλέπει ότι τα κράτη μέλη εξασφαλίζουν ότι η κύρωση των μεθόδων ανάλυσης πυο εφαρμόζονται στα πλαίσια επισήμου ελέγχου των τροφίμων ανταποκρίνεται, όταν είναι δυνατόν, σε ορισμένα κριτήρια που καθορίζονται από τη οδηγία 85/591/ΕΟΚ ((ΕΕ L 372 της 31.12.1985. )) για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων.
ΓΡΑΠΤΗ ΕΡΩΤΗΣΗ E-2148/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Οδηγία για τις ποικιλίες ειδών

1. Σε περίπτωση έγκριση μιας φυτικής ποικιλίας σύμφωνα με την σχετική οδηγία, για την οποία δεν απαιτείται έγκριση σύμφωνα με τον κανονισμό 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα, δεν θα πρέπει να εξασφαλίζεται η επισήμανση των ποικιλιών αυτών κατά την πώληση σπόρων σύμφωνα με τις διατάξεις της οδηγίας για τα νέα τρόφιμα;

2. Πώς θα ρυθμίζεται το ζήτημα της επισήμανσης κατά την πώληση σπόρων ή των επιλεγομένων φυτών (θερινών ποικιλιών); (λ.χ. ειδικές σακκούλες η αυτοκόλλητες ετικέτες κατά την πώληση σε ιδιώτες ή για εμπορική χρήση)

3. Προβλέπεται η αναθεώρηση της οδηγίας για τις ποικιλίες ειδών ούτως ώστε να εξασφαλίζεται η απαιτούμενη σύμφωνα με την οδηγία για τα νέα τρόφιμα επισήμανση;

Κοινή απάντηση στις γραπτές ερωτήσεις Ε-2148/97 και Ε-2150/97 (20 Οκτωβρίου 1997)

Ασ ανατρέξει η αξιότιμη κα βουλευτής στην απάντηση που δόθηκε στην ερώτηση 2112/97 και ασ σημειώσει ότι το άθρθρο 8 του κανονισμού καθορίζει τους λεπτομερείς κανόνες επισήμανσης, οι οποίοι συμπληρώνονται δυνάμει του άρθρου 7 παράγραφος 2.

Δεδομένου ότι η διατύπωση της ερώτησης δεν επιτρέπει τον ακριβή προσδιορισμό της «οδηγίας για τις ποικιλίες ειδών», δεν είναι δυνατόν να επιβεβαιωθεί εάν σχεδιάζεται τροποποίησή της.
ΓΡΑΠΤΗ ΕΡΩΤΗΣΗ E-2331/97 υποβολή: Jean-Yves Le Gallou (NI) προς την Επιτροπή (7 Iουλίου 1997)

Θέμα: Κοινοτικές επιδοτήσεις

Στις 9 και 10 Μαΐου 1997 το Ευρωπαϊκό Κοινοβούλιο, η Επιτροπή και το Συμβούλιο Υπουργών διοργάνωσαν από κοινού στις Βρυξέλλες τις Ημέρες της Ευρώπης.

Δύναται η Επιτροπή να πληροφορήσει τον βουλευτή σχετικά με το πραγματικό κόστος μιας εκδηλώσεως ως ανωτέρω; Από ποία θέση του προϋπολογισμού ελήφθησαν οι απαιτούμενοι πόροι;

Απάντηση του κ. Oreja εξ ονόματος της Επιτροπής (18 Σεπτεμβρίου 1997)

(ECU)

>TABLE>

Όσον αφορά την Επιτροπή, η ανάληψη των πιστώσεων έγινε από το κονδύλι του προϋπολογισμού B3-3000.
ΓΡΑΠΤΗ ΕΡΩΤΗΣΗ E-2304/97 υποβολή: Josι Valverde Lσpez (PPE) προς την Επιτροπή (3 Iουλίου 1997)

Θέμα: Ευρύτερη ενημέρωση για τα πρότυπα προγράμματα

Από τον ισπανικό Τύπο προβλήθηκε η πρωτοβουλία του δήμου Premia del Mar (Καταλωνία-Ισπανία) να τοποθετήσει φωτοβολταϊκούς λαμπτήρες στο δίκτυο φωτισμού των δημοσίων χώρων. Το μέτρο αυτό υιοθετήθηκε παρά το γεγονός ότι οι αρμόδιοι αγνοούσαν τα προγράμματα της Ευρωπαϊκής Ενωσης για την προώθηση εναλλακτικών πηγών ενέργειας. Το παράδειγμα του δήμου Premia del Mar θα μπορούσαν να ακολουθήσουν και πολλοί άλλοι δήμοι εάν η Ευρωπαϊκή Επιτροπή έδινε ευρύτερη προβολή στα εν λόγω προγράμματα.

Ποιά μέτρα σκέπτεται να λάβει η Επιτροπή για να ενθαρρύνει τη χρησιμοποίηση εναλλακτικών πηγών ενέργειας έτσι ώστε να επιτευχθεί ο στόχος που έθεσε το Ευρωπαϊκό Κοινοβούλιο για αύξηση της χρήσης των εν λόγω πηγών ενέργειας στο 15% έως το έτος 2010;

Απάντηση του κ. Παπουτσή εξ ονόματος της Επιτροπής (16 Σεπτεμβρίου 1997)

Η Επιτροπή έχει δρομολογήσει σειρά δράσεων για την προώθηση των ανανεώσιμων πηγών ενεργείας.

Όσον αφορά το παράδειγμα στο οποίο αναφέρεται το Αξιότιμο Μέλος του Κοινοβουλίου, χρησιμοποιούνται διάφορα μέσα για την κυκλοφορία των πληροφοριών σχετικά με τα κοινοτικά προγράμματα καθώς και με τις τεχνολογίες των ανανεώσιμων πηγών ενεργείας, τόσο σε εθνικό επίπεδο όσο και στο επίπεδο της αυτόνομης κοινότητας της Καταλωνίας:

- το δίκτυο ΟΡΕΤ (Organisations for the promotion of energy technology) του οποίου αποτελεί μέρος το IDAE (Instituto para la Diversificaciσn y Ahorro de la Energνa) και το ICAEN (Institut Catalΰ d'Energia)

- το δίκτυο EnR (εθνικοί οργανισμοί ενεργείας) το οποίο αποτελεί μέρος του IDAE

- το FEDERANE (Ομοσπονδία των περιφερειακών οργανισμών ενεργείας) το οποίο αποτελεί μέρος της ICAEN.

Υπάρχουν επίσης στην Καταλωνία ορισμένα αστικά ενεργειακά γραφεία, τα οποία έχουν τύχει κοινοτικής ενισχύσεως για τη σύστασή τους, ειδικότερα δε η πόλη της Βαρκελώνης και η κοινότητα του Maresme.

Η Επιτροπή θεωρεί, εξάλλου, ότι είναι σκόπιμο να ενισχυθεί και να βελτιωθεί η κυκλοφορία των πληροφοριών και, προς τον σκοπό αυτόν, έχει ήδη δρομολογήσει εργασίες για την ανάπτυξη συνολικής στρατηγικής ενημέρωσης σχετικά με τις ανανεώσιμες πηγές ενεργείας. Ειδικότερα, η Επιτροπή, στη συνέχεια του ψηφίσματος του Ευρωπαϊκού Κοινοβουλίου όσον αφορά την Πράσινη Βίβλο σχετικά με τις ανανεώσιμες πηγές ενεργείας ((Έγγρ. COM(96) 576. )), δραστηριοποιήθηκε ήδη στην κατεύθυνση της σύστασης ενιαίου κέντρου συλλογής και κυκλοφορίας πληροφοριών σχετικά με τις ανανεώσιμες πηγές ενεργείας.